„Inteligența artificială reprezintă un risc de extinctie 
pentru umanitate, la fel ca războaiele nucleare“, 
avertizează liderii tehnologici şi cercetătorii din 
industrie 

Un grup de lideri din industria tehnologică a avertizat că inteligenţa 
artificială pe care o realizează ar putea reprezenta într-o zi 
o ameninţare existenţială pentru umanitate şi ar trebui considerată un risc 


societal la fel cu pandemiile şi războaiele nucleare, conform NY Times. 


„Atenuarea riscului de dispariţie din cauza inteligenţei 
artificiale ar trebui să fie o prioritate globală alături de alte 
riscuri la scară societală, cum ar fi pandemiile si războiul 
nuclear”, se arată într-o declaraţie publicată de Center for AI Safety, o 
organizaţie nonprofit. Scrisoarea deschisă a fost semnată de peste 350 de 
directori, cercetători şi ingineri care lucrează în domeniul inteligenţei 


artificiale. 


Printre semnatari s-au numărat directori de top din trei companii AI: Sam 
Altman, director executiv al OpenAI; Demis Hassabis, director executiv al 


Google DeepMind, şi Dario Amodei, directorul executiv al Anthropic. 


Geoffrey Hinton şi Yoshua Bengio, doi dintre cei trei cercetători care au 
câştigat un premiu Turing pentru munca lor de pionierat asupra reţelelor 
neuronale şi sunt adesea consideraţi „naşi” ai inteligenţei artificiale 
moderne au semnat de asemenea declaraţia, la fel ca şi alţi cercetători de 
seamă din domeniu. Totuşi, al treilea câştigător al premiului Turing, Yann 
LeCun, care conduce eforturile de cercetare în domeniul inteligenţei 


artificiale ale Meta, nu a semnat. 


Declaraţia vine într-un moment de îngrijorare crescândă cu privire la 
potentialele pericole ale inteligenţei artificiale. Progrese recente în asa- 
numitele modele lingvistice mari — tipul de AI sistem folosit 

de ChatGPT şi alti chatboti — au ridicat temeri că inteligenţa artificială ar 
putea fi folosită în curând la scară pentru a răspândi dezinformare şi 


propagandă sau că ar putea elimina milioane de locuri de muncă. 


In cele din urmă, unii cred că inteligenţa artificială ar putea deveni 
suficient de puternică încât să poată crea perturbări la scară societală în 


câţiva ani, dacă nu se face nimic pentru a o încetini. 


Aceste temeri sunt împărtăşite de numeroşi lideri din industrie, punându- 
i în situaţia neobişnuită de a susţine că o tehnologie pe care o realizează — 
şi, în multe cazuri, concurează — prezintă riscuri grave şi ar trebui 


reglementată mai strict. 


Sunt, totodată, şi persoane care susţin că inteligenţa rtificală este încă 
prea imatură pentru a reprezenta o ameninţare existenţială. Când vine 
vorba de inteligenţa artificială din prezent, aceştia se îngrijorează mai 
mult de problemele pe termen scurt, cum ar fi răspunsurile părtinitoare şi 


incorecte, decât de pericolele pe termen lung. 


În martie, peste 1.000 de lideri şi cercetători au semnat o altă scrisoare 
deschisă prin care solicită o pauză de şase luni pentru dezvoltarea 


modelelor de inteligenţă artificială, invocând îngrijorări legate de „o cursă 


scäpatä de sub control pentru a dezvolta si a implementa minti digitale tot 


mai puternice”. 


Acea scrisoare, care a fost realizată de o altă organizaţie nonprofit axată pe 
inteligenţa artificială, Institutul Viitorul Vieţii, a fost semnată de Elon 


Musk şi alti lideri cunoscuţi ai tehnologiei. 


Sistemul vrea să ne reducă la tăcere! Sprijiniti 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcţionează strict cu ajutorul cititorilor, 
din acest motiv vă cerem acum ajutorul. Ne puteţi 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Alta suma 


Multumim celor care ne-au ajutat pana acum! 


